open-index/open-wikipedia-markdown huggingface dataset:
Lederskap

**Lederskap** er et fagfelt og en praktisk ferdighet som omfatter evnen til individ, gruppe eller organisasjon til å «lede», påvirke eller veilede andre individer, grupper eller hele organisasjoner.

## Gruppen av ledere
Eksempelvis kan styret eller øverste daglige leder i en organisasjon kalles for lederskap. Presteskapet eller andre instanser innenfor en religion som har myndighet til å treffe avgjørelser innenfor vedkommende religion, kan betegnes religionens lederskap.

## Funksjonen å lede
Et eksempel på dette er når det blir sagt om en person at vedkommende utøver lederskap. Lederskap kan også tillegges en gruppe av ledere. I slike sammenhenger betyr lederskap omtrent det samme som ledelse. 

Uttrykket lederskapsutvikling brukes gjerne som fellesbegrep for både indidviduell lederutvikling og utvikling av grupper av ledere. Mens lederutvikling retter seg mot ledere som enkeltpersoner, er ledelsesutviklingen kollektiv og systemrettet. Det betyr at den er opptatt av hvordan lederne fungerer sammen som gruppe, hvordan de samarbeider med øvrige ansatte, og hvordan de utnytter virksomhetens ressurser, organisasjon, teknologi, kultur osv. Programmer for lederskapsutvikling kan ha ulike målsettinger. Noen legger størst vekt på utvikling av hver enkelt leder. Andre legger vekt på å få lederne til å fungere best mulig sammen. Andre igjen søker å kombinere begge de to hensynene.   

## Publikasjon om lederskap
Pinsebevegelsen i Norge har et tidsskrift som heter Lederskap, se Lederskap (tidsskrift). Ukeavisen Ledelse utgis av mediebedriften Vårt Land. Temaet lederskap er behandlet i en rikholdig nasjonal og internasjonal litteratur. Se ledelse. Ledelsesplattform for staten er et dokument som angir basis, rammer og prinsipper for lederskap i statlige virksomheter.

## Se også
* Kommunikasjon og ledelse under endring
Archer John Porter Martin

**Archer John Porter Martin** (født 1. mars 1910 i London, død 28. juli 2002 i Llangarron) var en britisk kjemiker og nobelprisvinner. I 1952 fikk han Nobelprisen i kjemi. 

Faren til Porter Martin var en allmennlege. Porter Martin ble utdannet ved Bedford School og Cambridge University. Etter å ha arbeidet i laboratoriet for fysikalsk kjemi gikk han til Dunn Nutritional Laboratory. I 1938 arbeidet han ved Wool Industries Research Institution i Leeds. Han var leder for biokjemi-avdelingen i Boots Pure Drug Company fra 1946 til 1948, da han ble med i Medical Research Council. Der ble han utnevnt til leder avdelingen for fysikalsk kjemi ved National Institute for Medical Research i 1952, og var kjemisk konsulent i perioden 1956-59. 

Han spesialiserte seg i biokjemi, i noen aspekter av vitamin E og B2 og i teknikker som la grunnlaget for kromatografi. Han utviklet partisjonskromatografi mens han arbeidet med separeringen av aminosyrer, og utviklet senere gasskromatografi og væskekromatografi. Blant mange andre prisvinnere, fikk han i 1952 Nobelprisen i kjemi. 

Porter Martin publiserte langt færre artikler enn typiske nobelprisvinnere – kun 70 i alt – men hans niende artikkel gjorde at han vant Nobelprisen. University of Houston kastet han ut fra kjemifakultetet i 1979 fordi han ikke publiserte nok artikler. 

Han var gift og hadde to sønner og tre døtre. I de siste årene av sitt liv led han av Alzheimers sykdom.

## Popkultur
Martin ble nevnt i animasjonsserien *[[The Simpsons]]* i episoden kalt «Flaming Moe's» (sesong 3, episode 10). Karakteren Martin Prince refererte til Martin mens han holdt et vis-og-fortell presentasjon av gasskromatograf. 

## Referanser


## Eksterne lenker
Takashi Miike

**Takashi Miike** (født 24. august 1960 i Yao) er en japansk regissør. Hans interesser var motorsykler og film under oppveksten, og senere gikk han på Sohhei Imamura filmskole. Hans første offisielle film var *[[Shinjuku kuroshakai: Chaina mafia sensô]]* fra 1995. Deretter regisserte han blant annet *[[Ichi The Killer]]*/*[[Koroshiya 1]]*, *[[Auditiom (film)|Audition]]*/*[[Ôdishon]]*, *[[Dead or Alive]]*-serien, *[[Sukiyaki Western Django]]* og mange flere. Noen av filmene hans har også blitt kjent for sine eksplisitte og tabu-fremstillinger av vold og sex.

## Engelske filmer
Selv om Miike er japansk, dukker han også opp i filmer fra USA som *[[Hostel (film)|Hostel]]* av Eli Roth. I en av hans kjente filmer, *Sukiyaki Western Django*, snakker skuespillerne på engelsk. I den samme filmen har Quentin Tarantino en rolle.
Mange amerikanske filmer som *[[Kill Bill]]* og andre slasherfilmer/splatterfilmer gir en hyllest til Takashi og andre japanske splattere.

## Referanser


## Eksterne lenker
*
Fiskeren og kona hans

***Fiskeren og kona hans*** (originaltittel: *Om fiskaren och hans fru*) er en svensk animert tv-kortfilm fra 1969. Den ble regissert av Gisela Ekholm (Gisela Frisén) og Per Ekholm. Filmens handling er inspirert av Brødrene Grimms eventyrfortelling «*Von dem Fischer un syner Fru*». 

Filmen ble vist på NRK i 1977. 

## Handling
Et gammelt ektepar lever i en fattigslig liten jordhytte ved sjøen. En dag drar mannen til havs for å fiske og får der en merkelig fisk som snakker til ham. Fisken ber for sitt liv og lover mannen gull og grønne skoger hvis han blir sluppet ut i havet igjen. Mannen er imidlertid fornøyd med livet og slipper den derfor ut igjen uten noen gjenytelser. Men når mannen forteller det hele til sin kravstore hustru blir hun sint og sender ham tilbake for å finne fisken på ny, slik at de kan få sine ønskedrømmer oppfylt. Mannen finner fisken og forteller at kona ønsker seg et nytt vaskebrett. Ønsket blir oppfylt, men kona er fremdeles ikke fornøyd og ønsker nå et nytt hus. Mannen tar atter kontakt med fisken og med ett blir også dette ønsket oppfylt. Når mannen kommer tilbake til sitt nye hus er kona fremdeles misfornøyd. Etter det ønsker hun seg i tur og orden et palass, dronningtittel – og til slutt å bli herskerinne over havet slik at hun kan få sin vilje over den magiske fisken. Når mannen går tilbake til fisken for å be om konas siste ønske oppstår det en storm på havet. Når mannen kommer hjem oppdager han at alle av konas ønsker er blitt fratatt dem og at de har blitt hensatt til den fattigslige tilværelsen de hadde tidligere.

## Referanser


## Eksterne lenker
*
Industrivern

**Industrivern** er bedrifters egen beredskap som raskt kan settes inn i førsteinnsats mot uønskede hendelser på den enkelte bedrift. Industrivern er et lovpålagt krav om egenbeskyttelse, i sivilbeskyttelsesloven § 23. Industrivernet skal raskt kunne håndtere branntilløp, personskader og lekkasjer av gass og farlige kjemikalier alene inntil nød- og beredskapsetatene er på plass og så i samarbeid med disse. 

## Organisering
Industriverntiltak er organisert under Næringslivets sikkerhetsorganisasjon (NSO), som fører tilsyn med industrivernpliktige virksomheter.

Industrivern består av lokalkjente ansatte, trent og utstyrt for å håndtere aktuelle hendelser på egen arbeidsplass, som branntilløp, personskader, lekkasjer av gass og farlige kjemikalier. Det stilles krav til kunnskap og erfaring på de ulike fagområdene. 

Virksomheter med potensial for hendelser med alvorlige konsekvenser krever forsterket industrivern. I praksis vil dette bety egen stab og for eksempel egne sanitets-, orden og sikrings- og brannvern/røykdykker-lag.

### Statistikk
* Det ble rapportert om 1 361 innsatser av industrivern lokalt i 2022, der 75% av innsatsene var konsekvensreduserende.
* Det finnes rundt 1 200 virksomheter som har etablert industrivern.
* Det er over 17 000 innsatspersoner fordelt på industrivern over hele landet (per 2023).

## Bistandsplikt
Industrivernpliktige virksomheter plikter etter anmodning å yte bistand til annen virksomhet og nød- og beredskapsetatene.

## Historie

30. september 1938 sendte tilbød Norges Industriforbund organisasjonsmessig bistand til bedriftenes egenbeskyttelse. Organisasjonen Industrivernet ble opprettet i 1948, og skiftet i 1997 navn til Næringslivets sikkerhetsorganisasjon.

Industrivernets oppgaver var å organisere og kontrollere egenbeskyttelse av liv, helse og materielle verdier ved norske industribedrifter. Fra 1953 var disse funksjonene hjemlet i sivilforsvarsloven, hvor industrivernpliktige bedrifter ble pålagt å organisere, utstyre, lære opp og øve et industrivern. Funksjonen industrivern er etter dette definert som en del av Norges totalforsvar.

I 1997 ble Industrivernet slått sammen med Næringslivets Sikkerhetsråd til Næringslivets sikkerhetsorganisasjon.


File:Brannvern - L0015 253Fo30141604190042.jpg|Fra en brannøvelse organisert av Industrivernet 1953.
File:Brannvern - L0015 253Fo30141604190073.jpg|Fra en øvelse organisert av Industrivernet 1953. Hjelmene, av tysk Stahlhelm-modell, er merket med «Industrivern».
File:Brannvern - L0015_253Fo30141604190014.jpg|Fra en øvelse organisert av Industrivernet 1953.


## Referanser


## Eksterne lenker
* 
*
De aller beste «live»

***De aller beste «live»*** er et konsertalbum utgitt av Scandinavia i 2001. Bandet ble tildelt Spellemannprisen for 2001 i klassen danseband for denne utgivelsen.

## Sporliste
#«Et lite hus nede ved stranden» 
#«Dagen er din» 
#«Et sted i Scandinavia»
#«Til min aller beste venn» 
#«I min egen lille verden» 
#«Lasse og Marie»
#«En slant til trikken hjem» 
#«Tjo, hei og spark i taket»
#«Denne gården» 
#«Vognsmedens sang» 
#«Hoola hoola baby» 
#«Mot ukjent sted» 
#«Det var sommer» 
#«Sommer og sol i dine øyne» 
#«Ved stranden» 
#«Kjærlighetens eventyr» 
#«Østerdals svingom»
#«En kvinne fra i går» 
#«Samme gamle gjengen» 
#«Det ingen andre jenter har» 
#«Tänker du på mig ibland» 

## Referanser
En plass i mitt hjerte

***En plass i mitt hjerte*** er et musikkalbum utgitt av Scandinavia i 1997.

## Sporliste
#«I min egen lille verden» 
#«Kom ta min hånd» 
#«Våren kommer nå» 
#«Dengang menn hadde føring og stil» 
#«Jessica» 
#«Hjertets sang» 
#«Det ingen andre jenter har» 
#«Denne gården» 
#«En plass i mitt hjerte» 
#«Kjære farmor»
#«La meg bli hos deg i natt» 
#«Se på oss» 

## Referanser


## Eksterne lenker
*
Splatterfilm

**Splatterfilm** er en sjanger av filmer som inneholder relativt mye gørr, blod og humor, noen av disse kan også ha ekstremt overdreven vold. I splatterfilmene er det også mye skildringer av gørr som eksempel tarmer og andre innvoller, men for at dette skal være en «splatter» er det bred enighet om at må det også være former for humor inkludert med. Eksempler på splatterfilmer er filmene *[[Bad Taste]]* og *[[Braindead]]*

## Ulovlige filmer
Noen få splatterfilmer har også vært eller er ulovlige i Norge på grunn av dens voldskildringer, et eksempel på en slik film er *[[Ichi The Killer]]* eller *[[Koroshiya 1]]* av Takashi Miike.

## Nordisk produksjon
Den nordiske produksjonen av slike filmer er svært lav, men i 2009 kom filmen *[[Død snø]]* fra Norge regissert av Tommy Wirkola.
Gode venner

***Gode venner*** er et musikkalbum utgitt av Scandinavia i 2000.

## Sanger
#«Det var sommer»
#«Det regner i Tromsø i kveld» 
#«Samme gamle gjengen» 
#«Min barndoms grønne dal» 
#«Storfest i Hollywood» 
#«Tilgi men aldri glemme» 
#«Elvis og James Dean» 
#«Hoola hoola baby»
#«Det er slike ting som hender» 
#«Jeg har et bilde av deg» 
#«Landevei» 
#«Til min aller beste venn»

## Referanser


## Eksterne lenker
*
Scandinavia 5

***Scandinavia 5*** er et musikkalbum utgitt av Scandinavia i 1994. Det er det første albumet med Kjetil Nordfjeld som vokalist.

## Sporliste
#«Der vannliljen blomstrer» 
#«Hvis du elsker meg» 
#«Et lite smil»
#«Far og sønn i fremmed land» 
#«Per spellemann» 
#«Min sommermelodi» 
#«Sladder og gamle vaner» 
#«6-E september» 
#«En slant til trikken hjem» 
#«Ta din lærdom» 
#«Når en liten sjømann reiser ut» 
#«Hun er atten år i dag»
#«Du må ha det riktig godt» 

## Referanser


## Eksterne lenker
*
Christmas Songs

***Christmas Songs*** er et samlealbum med julesanger utgitt av Scandinavia i 1998.

## Sporliste
#«La det snø» 
#«White Christmas» 
#«Julepotpurri» 
##«Hei hå nå er det jul igjen» 
##«Bjelleklang» 
##«Jeg så mamma kysse nissen» 
##«Snømannen Kalle» 
#«Nå tennes tusen julelys» 
#«Julenissen kommer i kveld»
#«God jul og godt nytt år» 
#«Winter Wonderland/Sleigh Ride» 
#«With Bells On» 
#«Bella Notte» 
#«Jingle Bell Rock» 
#«Her kommer nissefar» 
#«The Christmas Song»

## Referanser


## Eksterne lenker
*
István Bata

**István Bata** (født 5. mars 1910 i Tura, død 17. august 1982 i Budapest) var en ungarsk militæroffiser (generalløytnant) og politiker. Han var Ungarns forsvarsminister mellom 1953 og 1956. Under den ungarske revolusjonen i 1956 delte han Budapest inn i tre militære distrikter og ga sine styrker ordre om å beseire revolusjonen. Den 26. oktober ble Bata oppsagt fra alle sine oppgaver. Tre dager senere rømte han til Sovjetunionen. Han forhandlet med János Kádár og ønsket å organisere et militært diktatur etter opprørets fall. Den 16. november ble Bata ekskludert fra partiet på grunn av sin stalinistiske fortid. Senere vendte han tilbake til Ungarn, hvor han jobbet for BKV. Bata døde 72 år gammel i 1982. 

## Referanser


## Eksterne lenker
* Biografi på rev.hu (engelsk)
Sammen igjen (Scandinavia-album)

***Sammen igjen*** er et musikkalbum utgitt av Scandinavia i 1996. Det siste sporet på plata er gruppens store hit «Ut mot havet».

## Sporliste
#«Åpen Chevrolet» 
#«Sammen igjen» 
#«Rock 'n' Reelin'»
#«En kvinne fra i går» 
#«Et lite hus nede ved stranden» 
#«Dagen er din»
#«Vår gamle jukebox» 
#«Far og sønn i fremmed land» 
#«Et sted i Skandinavia»
#«Kjærlighetens eventyr» 
#«Sommer og sol i dine øyne»
#«Alene» 
#«Sladder og gamle vaner» 
#«I min gitar» 
#«Per spellemann» 
#«Ut mot havet» 

## Referanser


## Eksterne lenker
*
Aarne Ervi

**Aarne Adrian Ervi**, fram til 1935 **Elers**, født (19. mai 1910 i Forssa, død 26. september 1977 i Helsingfors) var en av de mest framstående finske arkitekter etter andre verdenskrig. 

Ervi fullførte sine arkitekturstudier ved Tekniska högskolan i Helsingfors i 1935. Han arbeidet en tid sammen med Alvar Aalto og Toivo Paatela før han startet sitt eget arkitektkontor i 1938. Sine mest framstående arbeider gjorde Ervi under gjenreisningen på 1940-taltet og senere på 1950-tallet da bygningsindustrien ekspanderte. Ervi var en av de første til å ta bruk betongelementer, hvilket han gjorde i 1949 da han tegnet Helsingfors universitets Porthania-bygning. 

Under gjenreisningstiden tegnet Ervi vannkraftverk og personalboliger for *Oulujoki Oy*. Det største av disse prosjektene var Pyhäkoski kraftverk med et nærliggende boligområde. Ervi er kanskje mest kjent for reguleringsplanen til bydelen Hagalund i Esbo. Han vant konkurransen med sitt forslag «Don Hertzens by». Foruten reguleringsplanen er flere bygninger som for eksempel sentraltårnet, svømmehallen og kjøpesenteret tegnet av Ervi. 

Aarne Ervis ble i sitt andre ekteskap gift med skuespilleren Rauni Luoma. De bodde i Villa Ervi på Granö utenfor Helsingfors. 

## Aarne Ervis arbeider
### Oulujoki Oy
* 1942–1951 – Pyhäkoski kraftverk med Leppiniemi boligområde, Muhos kommune
* 1946–1950 – Jylhämä kraftverk med boligområde, Vaala kommune
* 1946–1950 – Nuojua kraftverk med boligområde, Vaala
* 1949–1954 – Pälli kraftverk med boligområde, Muhos
* 1951 – Montta kraftverk, Muhos

Fil:Pyhakoski_Power_Plant_Muhos_2006_08_26.JPG|Pyhäkoski kraftverk
Fil:Leppiniemi_Muhos_2006_08_26.JPG|Leppiniemi boligområde
Fil:Montta_Power_Plant_Muhos_2006_08_26.JPG|Montta kraftverk


### Hagalund
* 1954 – Reguleringsplan for Hagalund
* 1959–1961 – Kjøpesenter
* 1961 – Sentraltårnet
* 1962 – Sentralbassenget
* 1965 – Hagalunds svømmehall

### Øvrige arbeider
* 1956–1959 – Åbo universitet
* 1957 – Helsingfors universitets Porthania-bygning
* 1952 – Restaurant Keilaranta
* 1961 – Messukylä gymnas
* 1962 – Nordeas Uleåborgskontor
* 1967 – Rådhuset i Kemi, utvidelse
* 1970 – Tölö bibliotek, Helsingfors 


Fil:Kemi City Hall.jpg|Rådhuset i Kemi


## Referanser


## Eksterne lenker
* 
*
På oppfordring

***På oppfordring*** er et musikkalbum utgitt av Scandinavia i 1991. Det er den første platen med Rune Rudberg som vokalist.

## Sanger
#«Mot ukjent sted» 
#«Gjør det igjen» 
#«Nr. 44»
#«Minnenes hav» 
#«På villeste Toten» 
#«Tusen biter» 
#«Østerdals svingom»
#«Et lite hus nede ved stranden» 
#«Barn av regnbuen» 
#«Sommermelodi» 
#«Vår bryllupsdag» 
#«Den som lever får se» 
#«Lasse og Marie» 

## Referanser


## Eksterne lenker
*
Liste over tidligere kommuner i Sachsen

**Liste over tidligere kommuner i Sachsen** er en liste over 109 tidligere kommuner (tysk: *Gemeinde*) i Fristaten Sachsen i Tyskland. 

Slike kommuner har vært underlagt diverse forvaltningsorganer av større geografisk omfang innenfor statsdannelser som kurfyrstedømmet Sachsen, kongeriket Sachsen og Den tyske demokratiske republikk, og siden 1990 innenfor den nåværende Fristaten Sachsen. I tillegg har det siden 1815 vært en rekke forvaltningsreformer i Sachsen, der distrikter har blitt delt opp og slått sammen. Den siste større administrative reformen i Sachsen fant sted i form av kretsreformen i Sachsen i 2008.

I denne oversikten er det gjort et forsøk på å vise hvilke tidligere og nåværende distrikter som disse tidligere kommunene har tilhørt.

## Se også
* Byer og kommuner i Sachsen
Pylse og konjakk

***Pylse og konjakk*** er et musikkalbum av Vassendgutane, utgitt i 2000.

## Sporliste

#«Kleiva-Leifi» 
#«Skilsmisseferd»
#«Intro Lauris» 
#«Anj Lauris»
#«Låvedans» 
#«Ivar Aasen blues» 
#«Åtti år» 
#«Haukelitopp» 
#«Bonde frå Hamlagrø» 
#«Åsmund i Svingja» 
#«Diggy liggy» 
#«Pylse og konjakk» 

## Medvirkende
* Jan Ove Hovdenakk, elektrisk gitar

## Eksterne lenker
* 
## Referanser
Gi clutch

***Gi clutch*** er et musikkalbum av Vassendgutane, utgitt i 2002.

## Sporliste

#«Småbrukar på heltid» 
#«Fire kara ifrå Ørsta» 
#«Konnølfest» 
#«Ta dej ei løfse» 
#«Data» 
#«Storbonde» 
#«Høgebrua» 
#«Gjøsselpumpå» 
#«Køyr mej ned te Vik» 
#«Ski på føtå» 
#«Dans før i tida»
#«Odelsguten» 

## Eksterne lenker
Kristian Andenæs

**Kristian Andenæs** (født 1946) er en norsk jurist og rettssosiolog. Han er professor i rettssosiologi og leder for Institutt for kriminologi og rettssosiologi ved Universitetet i Oslo.

Han er opprinnelig utdannet jurist ved Universitetet i Oslo i 1974. Han ble dr. philos. med avhandlingen *Sosialomsorg i gode og onde dager* i 1993. Andenæs var konsulent i Sosialdepartementet og dommerfullmektig i Lyngen, før han ble amanuensis i sosialpolitikk ved Institutt for samfunnsvitenskap ved Universitetet i Tromsø i 1978. Han ble ansatt ved Institutt for rettssosiologi ved Universitetet i Oslo i 1984, der han ble professor i 1997. Instituttet ble slått sammen med Institutt for kriminologi i 2000. Han ble leder for instituttet i 2008. Andenæs har også vært prosjektleder for Juss-Buss i perioden 1989 til 2009.

Han forsker og underviser i rettssosiologi, sosialrett, utlendingsrett, og har også ledet et større forskningsprosjekt om rettslig styring og rettsliggjøring.

## Eksterne lenker

* UiO: Kristian Andenæs – Instituttleder
Steinar Engelbrektson Band (album)

***Steinar Engelbrektson Band*** er et musikkalbum utgitt av Steinar Engelbrektson Band i 2005.

## Sporliste

# «Speed of the Sound of Loneliness»
# «Tequila Sunrise» 
# «Much Too Young» 
# «Slant til trikken heim»
# «Gitarboogie» 
# «Green Green Grass of Home» 
# «Seven Spanish Angels» 
# «Peaceful Easy Feeling» 
# «I Can't Stop Loving You» 
# «Creedence medley»

## Eksterne lenker
*
Robert Havemann

**Robert Havemann** (født 11. mars 1910 i München, død 9. april 1982 i Grünheide øst for Berlin) var en tysk kjemiker og en østtysk dissident. 

## Liv og virke
### Bakgrunn
Robert Havemann studerte kjemi i Berlin og München i perioden 1929-1933, og fikk senere doktorgrad i fysikalsk kjemi fra Kaiser Wilhelm-instituttet.

### Nasjonalsosialismens tid
Havemann sluttet seg til Tysklands kommunistiske parti (KPD) i 1932 og arbeidet for motstandsbevegelsen før han ble arrestert av Gestapo i 1943. Han fikk en dødsdom, men på grunn av sitt høye kunnskapsnivå ble han i stedet tvunget til å gjøre forskning mens han var i fengsel. 

### Etterkrigstiden
Etter krigen ble han leder for administrasjonen ved Kaiser Wilhelm-instituttet for fysikalsk kjemi og elektrokjemi i Berlin, men i 1948 ble han avskjediget fra stillingen på grunn av politisk press fra amerikanske myndigheter i Vest-Berlin. Han fortsatte sitt vitenskapelige arbeid på instituttet til han ble utestengt fra sitt laboratorium i januar 1950. 

Han ble så professor i fysikalsk kjemi ved Humboldt-universitetet i Øst-Berlin. Han ble medlem av Volkskammer i 1950 og vant en av DDRs nasjonale priser i 1959. 

I 1963 holdt han forelesninger om «vitenskapelige aspekter ved filosofiske problemer» (publisert som «Dialektikk uten dogmatisme – naturvitenskap mot kommunistisk ideologi») og ble utvist fra det regjerende sosialistpartiet og avskjediget fra universitetet – offisielt på grunn av at han ga et intervju til en avis fra Vest-Tyskland. 

Hans sønn Florian Havemann (født 12. januar 1952 i Øst-Berlin) flyktet til Vest-Tyskland i 1971. 

Han fortsatte sitt arbeid som en sosialistisk kritiker og ble satt i husarrest i 1976 i sitt hjem i landsbyen Grünheide. Dette fortsatte inntil hans død i 1982. Da hadde han lidd av lungesykdom lenge. 

28. november 1989 ble han posthumt politisk rehabilitert av den sentrale partikontrollkommisjonen i SED. I år 2000 ble to tidligere DDR-statsadvokater dømt til fengselsstraffer på grunn av Havemanns husarrest.

Han regnes av Stiftung Orte der deutschen Demokratiegeschichte blant de viktigste personer som i løpet av de siste 200 år, har bidratt til dannelsen av demokratiet i Tyskland.

## Se også

* Det tyske demokratiets pionerer

## Referanser


## Eksterne lenker
* Robert Havemann - Yad Vashem
Heartbreak Express (sang)

**«Heartbreak Express»** er en amerikansk sang med melodi og tekst av Dolly Parton. Den tjente som tittelsporet på hennes album, *Heartbreak Express* fra 1982.

Sangen, hvor en kvinne tar farvel med et dårlig forhold og reiser med «Heartbreak Express», ble utgitt i mai 1982 som albumets andre single (RCA Victor PB-13237). etter suksessen med «Single Women». Produsent var Greg Perry.

## Norsk versjon
Asbjørn Berg har skrevet en norsk tekst med samme tittel som den amerikanske versjonen. Lillian og Ottar har spilt inn sangen. Den ble utgitt på LP-platen *Rett fra hjertet* (Big Hand Records) i 1982.

## Listeplasseringer

## Referanser
Fidelio

***Fidelio***, opprinnelig *Leonore*, er Ludwig van Beethovens eneste opera. Den er i tre akter og hadde urpremiere på Theater an der Wien i Wien 20. november 1805, men var ingen suksess. Beethoven omarbeidet den to ganger, og det er versjonen fra 1814 som senere oppføres. Denne hadde sin premiere på Theater am Kärntnertor i Wien 23. mai dette året.

Librettoen fra 1805 ble skrevet av Joseph Sonnleithner. Han bygget på en librettotil skrevet av forfatteren Jean N. Bouilly til en opera av Pierre Gaveaux, oppført i 1789. Da Beethovens opera skulle gjenoppføres i 1814, gjorde Georg Friedrich Treitschke omarbeidet teksten.

Beethoven skrev fem ouverturer til operaen, hvorav tre kalles Leonoreouverturene. Den betydeligste av dem kom i 1806, og spilles idag ofte før siste akt. Som innledning til operaen brukes idag den såkalte Fidelio-ouverturen i E-dur, som var den siste av de fem.

Handlingen utspiller seg i et statsfengsel ved Sevilla i Spania på 1600-tallet. Den forteller historien om hvordan Leonore, utkledd som fengselsvokteren «Fidelio», redder sin ektemann Florestan fra å dø i politisk fengsel.

Beethoven hadde opprinnelig tenkt å lage et stykke basert på et litterært stykke av Emanuel Schikaneder, kalt *Vestas Feuer*.

Operaen ble publisert i alle de tre versjonene som Beethovens Opus 72. Operaen er orkestrert med en pikkolofløyte, to fløyter, to oboer, to klarinetter, to fagotter, kontrafagott, fire valthorn, to trompeter, to tromboner, pauker og strykere.

## Referanser


## Eksterne lenker
*
Sean Lennon

**Sean Taro Ono Lennon** (født 9. oktober 1975 i New York, USA) er en amerikansk musiker. Han er sønn av John Lennon og Yoko Ono og halvbror til Julian Lennon.

Flere av sine sanger dediserte John Lennon til sønnen, blant de mest kjente er «Beautiful Boy» fra albumet *[[Double Fantasy]]*.

## Referanser

## Eksterne lenker
* 
* 
* 
*
Trang bakre runda vokal

En **trang bakre runda vokal** er en vokal som brukes i noen talespråk. Symbolet som representerer lyden i det internasjonale fonetiske alfabetet er «u», og det som brukes i X-SAMPA er `u`.

I de fleste språk uttales denne runda vokalen med framskutte lepper (*endolabial*), men i noen språk (deriblant svensk og norsk) uttales den med ikke-framskutte lepper (*eksolabial*).

## Framskutte lepper
I de fleste språk uttales  med framskutte lepper.

### Trekk
* Vokalen er trang, hvilket betyr at tunga er så nær ganen som mulig uten at den skaper hindringer som ville gjort lyden til en konsonant.
* Den er en bakre vokal, hvilket betyr at tunga er så langt bak i munnen som mulig uten at den skaper hindringer som ville gjort lyden til en konsonant.
* Leppestillinga er runda, med framskutte lepper, altså nærmer munnvikene hverandre på en slik måte at innsida av leppene ikke er synlig.

### Eksempler
*Merk: Fordi bakre runda vokaler vanligvis antas å ha framskutte lepper, og det er få beskrivelser som dekker forskjellen, er det mulig at enkelte av disse eksemplene egentlig har ikke-framskutte lepper.*

## Ikke-framskutte lepper
Noen språk, som japansk og nordiske språk, har en trang bakre vokal med distinkt runding, med ikke-framskutte lepper (*endolabial*). Ingen kjente språk kontrasterer denne med varianten med framskutte lepper.

Siden det ikke finnes tegn i IPA for å skille mellom framskutte og ikke-framskutte vokaler brukes det gamle tegnet for labialisering () her som et *ad hoc*-symbol for framskutte vokaler. Andre mulige transkripsjoner er  (simultan  og labial kompresjon) og  ( modifisert av labial kompresjon).

### Trekk
* Vokalen er trang, hvilket betyr at tunga er så nær ganen som mulig uten at den skaper hindringer som ville gjort lyden til en konsonant.
* Den er en bakre vokal, hvilket betyr at tunga er så langt bak i munnen som mulig uten at den skaper hindringer som ville gjort lyden til en konsonant.
* Leppestillinga er runda, med ikke-framskutte lepper, altså nærmer munnvikene seg hverandre uten at innsida av leppene er synlig.

### Eksempler
Halvor Haddeland

**Halvor Haddeland** var en norsk motstandsmann under andre verdenskrig som kom fra Ljan utenfor Oslo.
Sammen med Max Manus, Gregers Gram og Einar Riis Johansen deltok han i Operasjon Mardonius den 27. april 1943. Etter operasjonen drog han sammen med Gram og Manus til Sverige, ettersom de fryktet for sin egen sikkerhet i Norge. Haddeland ble med til Sverige med en plan om å dra videre til England for å forsøke å slutte seg til Royal Air Force.

Operasjon Mardonius ble også gjenskapt i filmen Max Manus fra 2008. Halvor Haddeland og Einar Riis Johansen er ikke portrettert i filmen; deres rolle i operasjonen er i stedet overført til Edvard Tallaksen og Lars-Emil Erichsen.

## Referanser
Nie Yuanzi

**Nie Yuanzi** (kinesisk: 聂元梓, pinyin: *Niè Yuánzǐ*, født 5. april 1921 i Huaxian i provinsen Henan i Kina, død 28. august 2019) var en kinesisk akademiker som underviste i filosofi ved Pekinguniversitetet. Hun er kjent for sin veggavis av 25. mai 1966, der hun kritiserte Pekinguniversitetets ledelse. Dette var en viktig faktor for utløsningen av kulturrevolusjonen. 

Nie Yuanzi ble født nord i Henan, men hadde mye av sin ungdom i Kaifeng og så i Taiyuan. Hun ble medlem av Kommunistpartiet i 1938 og fikk i 1960 ansettelse ved Pekionguniversitetet.

En bakgrunn for hennes engasjement i 1966 var at hun lå i en tung konflikt med universitetets rektor, Lu Ping; hun ble derfor innordnet som særlig venstreradikal. Det var sjefen for de kinesiske hemmelige tjenester Kang Sheng og hans hustru Cao Yiou som i mai fikk anstiftet henne til å skrive veggavisen, der hun kalte kolleger for «svarte antipartigangstere». Mao Zedong sørget deretter for at innholdet ble gjort kjent over hele landet gjennom avisen *[[Folkets Dagblad]]* – han kalte veggavisen for «det første marxistiske dazibao i Kina».

Under kulturrevolusjonen var Nie leder for revolusjonskomiteen ved Pekinguniversitetet; hun tilhørte et eldre og utypisk skikt blant rødegardistene, som for det meste var rundt 20 år gamle.

Til å begynne med støttet hun forfølgelsene av andre akademikere, men hun begynte etterhvert å få sine tvil til kulturrevolusjonen og prøvde, uten hell, å kvitte seg med den lederstilling hun hadde fått blant Beijings rødegardister. 

I slutten av 1968 ble hun tatt i forvaring. Etter kulturrevolusjonens endelige avslutning gikk Kinas nye leder Deng Xiaoping personlig inn for at Nie skulle stilles for retten. Hun ble dømt til ti års fengsel (allerede hadde hun vært i forvaring i åtte år). Den lange straffen skyldes at Deng var overbevist om at Nie personlig var ansvarlig for torturen av hans sønn Deng Pufang.

Hun ga senere (2006) uttrykk for sterk kritikk av det kinesiske styre og gikk inn for større ytringsfrihet. 

## Referanser


## Litteratur
* Yan Jiaqi og Gao Gao: *Turbulent Decade: A History of the Cultural Revolution*. Honolulu 1996, s. 40ff
* Benjamin Yang: *Deng – A political biography.* New York 1998 ISBN 1-56324-722-4, s. 215

## Eksterne lenker
*
Alexandre Bilodeau

**Alexandre Bilodeau** (født 8. september 1987 i Montréal, Quebec) er en canadisk freestylekjører.

Bilodeau ble verdensmester i parallellkulekjøring under VM i freestyle 2009, 2011 og 2013. Han tok sølv i kulekjøring under 2011- og 2013-VM.

Under Vinter-OL 2010 i Vancouver tok Bilodeau Canadas første OL-gull på hjemmebane noensinne. Han gjentok bedriften fire år senere under Vinter-OL 2014 i Sotsji.

## Referanser


## Eksterne lenker
* 
* 
* 
*
Ashley Caldwell

**Ashley Caldwell** (født 1993) er en amerikansk freestyler. Hun deltok i Vinter-OL 2010 i Vancouver og Vinter-OL 2014 i Sotsji.

Under Vinter-OL 2022 i Beijing, ble hun nummer 4 individuelt og tok gull i mikslagkonkurransen. 

## Referanser


## Eksterne lenker
*
Mirandaadvarsel

**Mirandaadvarsel** eller Miranda-advarselen, er et formular som blir brukt av det amerikanske politiet under arrestasjoner og hvor den arresterte blir informert om sin rettighet til ikke å uttale seg. Det skjer mens den mistenkte er i politiets varetekt og før den mistenkte blir forhørt for å forhindre at hva de sier blir brukt mot dem i kriminell rettergang. Dette formularet sier:

I engelsk språkdrakt: *You have the right to remain silent. Anything you say can and will be used against you in a court of law. You have the right to an attorney. If you cannot afford an attorney, one will be appointed to you by the state.*

Mirandaadvarsel er en del av en forebyggende regel innen amerikansk kriminalprosedyre hvor rettshåndhevelsen ved politiet er påkrevd for å beskytte enkeltindivider som er i varetekt og underlagt utspørring og forhør for å forhindre at de mistenkte uttaler på belastende vis som er til skade for dem selv (selvinkriminering). I saken *[[Miranda vs. Arizona]]* (1966), en avgjørende dom i USAs høyesterett, ble det bestemt at innrømmelse av en framkalt belastende utsagn av en mistenkt som ikke er informert om sine rettigheter til ikke uttale seg er i brudd med femte og sjette tillegg til USAs lovverk om rett til juridisk rådgivning. Om politiet avstår fra å informere om disse rettighetene til en mistenkt i deres varetekt, og likevel forhører vedkommende, kan disse utsagnene ikke benyttes som bevis mot vedkommende i domstol.

## Miranda
*Ernesto Miranda* (1941–1976) var født i Arizona, og tilbrakte det meste av oppveksten på forbedringsanstalter.  Han gikk inn i hæren, men også der tilbrakte han det meste av tiden bak lås og slå, før han fikk avskjed i unåde.

I 1963 ble han arrestert etter en serie kidnappinger og voldtekter.  Etter en vitnekonfrontasjon, der han ble gjenkjent, og et flere timer langt avhør, tilsto han overfor etterforskerne. Han skrev ned en tilståelse, men uten at han var informert om at han hadde rett til å tie og rett til å ha juridisk bistand til stede.  I retten ble han dømt til 20-30 års fengsel.  Saken ble anket, og i 1966 kom saken opp for USAs høyesterett.  Dommen på 20-30 års fengsel ble satt til side, og kjennelsen ble at alle arrestanter  ved pågripelse skulle gjøres oppmerksom på sine rettigheter i henhold til det femte og sjette tillegg i grunnloven.  Senere gikk staten Arizona til ny rettssak mot Miranda, og selv om aktoratet ikke kunne bruke den opprinnelige tilståelsen ble han på nytt dømt til 20-30 års fengsel.  Han ble løslatt i 1972.  I 1976 var han innblandet i et slagsmål, og døde som følge av et knivstikk.

## Referanser


## Litteratur
* Coldrey, J. (1990): «The Right to Silence Reassessed» i: *Victorian Bar News* **25**.
* Coldrey, J. (1991): «The Right to Silence: Should it be curtailed or abolished?» i: *Anglo-American Law Review* **51**.
Tan Houlan

**Tan Houlan** (kinesisk: 譚厚蘭; pinyin: *Tán Hòulán*, født 1937 i Wangcheng i provinsen Hunan i Kina, død 1982) var kvinnelig rødegardist under kulturrevolusjonen i Folkerepublikken Kina. Hun var på sin tid svært godt kjent, som en av «Beijings fem ledende rødegardister».

## Liv og virke
### Bakgrunn
Tan Houlan ble medlem av det kinesiske kommunistiske parti i 1958. 

Hun studerte politisk utdannelse ved Beijings pedagogiske universitet under opptakten til kulturrevolusjonen. Ettersom hun motsatte seg «arbeidsgruppene» ved universitetet under ikkeinnblandingskampanjen lansert av Liu Shaoqi og Deng Xiaoping sent juni/tidlig juli ble hun under en kampsesjon fordømt som reaksjonær, og nær knekket. Men med støtte fra kulturrevolusjonsgruppen og statsminister Zhou Enlai ble hun raskt renvasket.

### Kulturrevolusjonen
Hun ble så leder for rødegardistgruppen *Jinggangfjellregimentet* (senere *Jinggangfjellkommunen*) ved Beijings pedagogiske universitet, som skulle få stor betydning i store deler av landet. Hun fikk dermed en svært ledende stilling blant rødegardistene.

Tan Houlan var lederen for en gruppe på 200 rødegardister fra Beijings pedagogiske universitet som i november 1966 reiste med tog til filosofen Konfucius' fødeby Qufu i Shandong, der de 28. og 29. november arrangerte anti-konfucianske massemøsnstringer med 100.000 deltakere, og så satte i gang en omfattende herjing av Konfuciustempelanlegget. Ødeleggelsene var store, og under dette raidet engasjerte hun seg også i kampen for å bringe forenklede kinesiske skrifttegn til gjennomslag. I løpet av én enkelt måned, frem til 7. desember 1966, skal hun ha forestått brenningen av  bøker skrevet med tradisjonelle tegn.

Hennes lederskap av rødegardistenes *Jinggangshan*regiment (oppkalt etter fjellpartiet Jinggangshan som spilte en rolle i det kinesiske kommunistpartis tidlige historie) gjorde henne til en av de fremste rødegardister i Beijing. Hennes gruppe stilte seg til disposisjon for Mao Zedong og Kulturrevolusjonsgruppen i kampen mot *vandree på kapitalismens vei* under og etter kampanjen *Kritisér den borgerlige reaksjonære linje* sent 1966-tidlig 1967.

Hun skrev også i det kommunistiske teoretiske tidsskriftet Røde Fane, muligens ved hjelp av en «ghostwriter», Li Shaoming. 

Under de kaotiske årene 1967 og 1968 ble hun tett assosiert med ultramaoistiske partifolk som Wang Li, Guan Feng, Qi Benyu og Lin Jie.

Etter kulturrevolusjonen ble Tan Houlan arrestert og satt i fengsel i 1978. Rettssaken mot henne fant sted sent i 1982.

## Referanser


## Litteratur
* Roderick MacFarquhar og Michael Schoenhals: *Mao's Last Revolution*. Harvard University Press, 2006 ISBN 0-674-02332-3
* Alessandro Russo: «The Conclusive Scene: Mao and the Red Guards in July 1968», i *east asia cultures critique*, Volume 13, Number 3, Winter 2005, s. 535-574
* Guo Jian, Yongyi Song, Yuan Zhou: *Historical Dictionary of the Chinese Cultural Revolution*, Scarecrow Press, 2006, s 273.
Jacqui Cooper

**Jacqui Cooper** (født 6. januar 1973 i Melbourne i Australia) er en australsk freestyler. Hun har deltatt i Vinter-OL 1994, Vinter-OL 1998, Vinter-OL 2006 og Vinter-OL 2010.

## Referanser


## Eksterne lenker
*
Hungry Eyes (Merle Haggards sang)

**«Hungry Eyes»** er en amerikansk countrysang med melodi og tekst av Merle Haggard. Den ble utgitt på singlen Capitol 2383 i februar 1969 og ble én av de mest berømte i hans karriere.

## Bakgrunn
I slutten av 1960-årene utgav Haggard en serie med innspillinger som mange kritikere har ansett for å være ikke bare noen av hens beste verker, men også noen av de mest betydningsfulle i countrymusikkens historie. «Hungry Eyes» – noen ganger kjent som «Mama's Hungry Eyes» – er én av disse innspillingene.

Ifølge genrehistoriker Bill Malone har Haggard skrevet sangen som en tributt til sin mor og de oppofringene hun gjorde for sin familie som enslig mor (Haggards far døde da han var ni) Sangen selv er ikke selvbiografisk bemerket Malone, for familien Haggard bodde aldri i en arbeidsleir.

«Det er Haggards måte å feire minnet om Oklahomans og andre som bodde i arbeidsleirer under Depresjonen og som fortsatte å eksistere gjennom forfølgelse og lidelse for å overføre deres kultur til California», skrev Malone.

«Hungry Eyes», hvis mørke tone understreker den håpefulle fortvilelsen til dets hovedsubjekt, Mama, var et spor på Haggards album, *A Portrait of Merle Haggard*, fra 1969.

Musikkritiker Mark Deming bemerket at sangen var blant Haggards fineste spor på albumet. «Silver Wings» og «Workin' Man's Blues» var de to andre.

## Norsk versjon
Daniel (Steinar Danielsson)har skrevet en norsk tekst. Den norske tittelen er «Mammas sølvgrå hår». Platfoots har spilt inn sangen. Den ble utgitt på singlen Cattle CA&nbsp;1001 i 1970.

## Listeplasseringer
Sangen nådde en førsteplass på Billboard Hot Country Singles-listen.

## Referanser
Kleen kraftverk

**Kleen kraftverk** er et uferdig olje- og gasskraftverk i Middletown, den største byen i Middlesex fylke i de sørlig-sentrale delene av delstaten Connecticut i det nordøstre USA. Kraftverket ligger om lag 30 km sør for storbyen Hartford og planlegges utbygd med 620 MW effekt, med kombinasjonsgeneratorer for kogenerasjon levert av Siemens. Etter planen skulle kraftverket stå ferdig i juni 2010, og blir utbygd av *Kleen Energy Systems*.

## Ulykke i februar 2010
Den 7. februar 2010 inntraff en fatal eksplosjon i anlegget da det sto 95% ferdigbygd. Eksplosjonen antente naturgass, trolig i forbindelse med testing av en gassrørledning.
Ulykken drepte minst fem mennesker, mens inntil 50 ansatte var på jobb og flere kan ha blitt begravd i det sammenraste kraftverket.

## Referanser
Liu Yalou

**Liu Yalou** (劉亞樓, 1910–1965) var en kinesisk general i Folkets frigjøringshær, øverstkommanderende for forsvarets flyvåpen og stabssjef for Lin Biaos armégruppe under den kinesiske borgerkrigen. Han var med på å okkupere hele Mandsjuria i 1948 og ta til fange 472&nbsp;000 Kuomintangsoldater under den såkalte Liaoshen-kampanjen. Han var også en dyktig forfatter og skrev flere krigsskildringer i form av essay. 

## Biografi
### Tidlig liv
Liu Yalou ble født i Wuping i Fujian-provinsen i Kina. Han ble med i Det kinesiske kommunistiske parti plassert i Jinggangshan-fjellene i august 1929 og deltok i omringningskampanjene på kommunistenes side. Som mange andre senere kommunistledere var også Liu en veteran fra den lange marsjen. Under den andre kinesisk-japanske krigen ble han Lin Biaos sjefsassistent ved Den røde armés universitet i Yennan. 

### Sovjetunionen
Deretter ble han sendt til Frunze-akademiet, Sovjetunionens ledende militærakademi, for å studere. Han studerte i perioden 1939-41, og ble utnevnt til en major i Den røde armé. Under andre verdenskrig deltok han på sovjeternes side på østfronten. Han skrev flere viktige essay om slaget om Stalingrad.

### Seirer i Mandsjuria
I august returnerte han til Kina ved å følge den sovjetiske marskalken Aleksandr Vasilevskijs tropper, med hensikt å invadere Mandsjuria under Operasjon Auguststorm. Senere ble han med i kommunistenes feltarmé for Mandsjuria, og forfremmet til marskalk Lin Biaos stabssjef.

### Etableringen av et flyvåpen og missiltropper
Etter opprettelsen av Folkerepublikken Kina gjorde Mao Zedong seg klar til å støtte Nord-Korea i Koreakrigen. Mao beordret Liu til å reise til Sovjetunionen for å drive lobbyvirksomhet til deres hjelp og begynte å trene kinesiske piloter basert på den sovjetiske modellen. Liu ble derfor utnevnt til øverstkommanderende for flyvåpenet til Folkets frigjøringshær i 1949. På daværende tidspunkt hadde det kinesiske flyvåpenet kun 15 MiG-jagerfly til rådighet. I 1955 ble han general.

### Leverkreft
Marskalk Lin Biao besøkte de syke aldri før, men det eneste unntaket var da han fikk vite at Liu Yalou hadde fått leverkreft. Lin besøkte Liu for første gang Liu på sykehuset. Etter ett år (i 1965) døde Liu i Shanghai. Lin tok personlig ansvar for Lius begravelsesseremoni fordi Liu var en av de beste assistentene og stabsoffiserene i Lin Biaos militære karriere.

## Eksterne lenker
* Ministry of National Defense of the People's Republic of China - Liu Yalous biografi med bilde (engelsk)
På grunn av bagateller

***På grunn av bagateller*** er et musikkalbum utgitt av Steinar Engelbrektson Band i 2005.

## Sporliste

# «På grunn av bagateller» 3:46
# «Sweet Destiny» 3:38
# «Still Remember» 3:43
# «Tar du med ei helsing» 3:21
# «Okie from Muskogee» 3:32
# «Shine On» 4:14
# «Teletrøbbel» 1:52
# «Vanskeleg & forstå» 4:30
# «Stone Gold Ashes» 3:12
# «Sola går ned» 3:48
# «Inn mot land» 2:51
# «Ny bil» 2:37
# «Sekstitallsmusikk» 2:56
# «På grunn av bagateller» 3:46

## Steinar Engelbrektson band

* Steinar Engelbrektson – vokalist og trekkspill
* Hans Christian Humberset – telecaster
* Tor Ove Sjåstad – slagverk, kor 
* Bjarte Haugen – bassgitar og kor 

## Medvirket

* Lars Egil Vågseter – steelgitar 
* Svein Erik Amås – tangenter tekniker 
* Torgrim Skjerdal – assisterende tekniker 
* Helge Jørgensen – foto 

## Kilder
*
Mirakel (album)

***Mirakel*** er et musikkalbum utgitt av Steinar Engelbrektson Band i 2006.

## Sporliste

# «La meg få vere din ven» 
# «Ein beire mann» 
# «Ei gudinne» 
# «God nok for deg»
# «Eplebonden» 
# «Vil du danse med meg» 
# «Siste dans» 
# «Eit mirakel» 
# «På eit teppe vi tok med» 
# «Nachspiel» 
# «Ein sjanse te» 
# «No e det slutt» 
# «Det var du» 
# «Ei gudinne» (video)
# «Nachspiel» (video)

## Kilder
*
Jonathan Cape

**Jonathan Cape** er et britisk forlagshus grunnlagt i 1921 som **Jonathan Page and Company**. og det tok over A. C. Fifields avtaler. Fra da av ble forlaget en sentral kraft blant britiske forleggere, med utgivelser av bøker av T. E. Lawrence, Arthur Ransome, Roald Dahl (senere bøker), Malcolm Lowrys *Under the Volcano*, Fitzroy Macleans *Eastern Approaches* og *[[James Bond]]*-serien av Ian Fleming. Men forlaget refuserte George Orwells *[[Animal Farm]]*. 

## Eksterne lenker
*
Rabalder (album)

***Rabalder*** er et musikkalbum utgitt av Steinar Engelbrektson Band i 2008.

## Sporliste
# «Rabalder» 
# «Slik det va»
# «Eg høyrer songen» 
# «Eg song country» 
# «Gull av gråstein» 
# «Ho elska kje meg» 
# «Ferdig & slå» 
# «Veit du ka eg føle» 
# «Små glimt»
# «Lykkeleg mann» 
# «Ta det med ro» 
# «Tenk på meg» 
# «Fenderbender» 
# «Mens ej kan» 
# «Om englar finns»

## Eksterne lenker
*
Minna som eg har

***Minna som eg har*** er et musikkalbum utgitt av Steinar Engelbrektson Band i 2009.

## Sporliste

# «Alle vil til himmels» 
# «Carola» 
# «Minna som eg har» 
# «Kvinne i kvitt» 
# «Engel i jeans»
# «Hepp hepp fyr» 
# «Den gamle fela»
# «Eg vil gje deg ei hand» 
# «Enkel mann» 
# «Berre du» 
# «Barbesøk» 
# «Gullkort i frå banken» 
# «Ikke gje opp håpet» (med Anne Nørdsti)

## Kilder
*
Han Aijing

**Han Aijing** (kinesisk: 韓愛晶, pinyin: *Hán  Àijīng*, født 14. september 1945 i Lianshui i provinsen Jiangsu i Kina) var en ledende rødegardist i Beijing under kulturrevolusjonen. 

Han ledet rødegardistene med bakgrunn i Beijings aeronautiske institutt. Han måtte sone 15 år i fengsel for sin rolle i forfølgelse og tortur under kulturrevolusjonen.
Österreichisches Ehrenzeichen für Wissenschaft und Kunst

**Österreichisches Ehrenzeichen für Wissenschaft und Kunst** («**det østerrikske ærestegn for vitenskap og kunst**») er det østerrikske ærestegnet for fortjenester innen vitenskap eller kunst. Det ble etablert i en føderal lov i 1955. Antallet er begrenset til maksimalt 36 nålevende østerrikere og like mange utlendinger, og innen begge disse gruppene er det begrenset til 18 innen vitenskap og 18 innen kunst.

## Eksterne lenker
* www.kurienwissenschaftundkunst.at 
* Decoration of Honour Omtale på presidentens nettsider
* Fotografier av medaljen
Alexander A. Drabik

**Alexander Albert Drabik** (født 28. desember 1910, død 28. september 1993) var en amerikansk sersjant som kjempet under andre verdenskrig. 

Han var den første amerikanske soldaten som krysset Rhinen i Tyskland. Under kraftig maskingeværild løp han hoppende over Ludendorff-broen i nærheten av Remagen den 7. mars 1945, mens tyskerne desperat prøvde å sprenge broen. Adolf Hitler hadde beordret sine tropper om å ødelegge broen, men hans polske vernepliktige hadde kuttet noen av sikringene, og dette ga tid til Drabik og andre medlemmer av Kompani A, 27. pansrede infanteribataljon og 9. pansrede divisjon til å ta den. Drabik ble tildelt Distinguished Service Cross for sitt heltemot. Marcy Kaptur (D-OH), en representant for USA, har gjentatte ganger sponset lovgivning for å tildele ham Medal of Honor.

Drabik sa senere:

Drabik var sønn av John D. Drabik, en polsk innvandrer som oppfostret 13 barn på en gård nær Holland og Toledo i Ohio. Før sin innrullering jobbet han som slakter i Holland, Ohio. Han utmerket seg tidlig i sin militære karriere da han reddet 120 rekrutter som var blitt borte i ørkenen i California. Drabik ble alvorlig skadet under Ardenneroffensiven. Den 18. august 1945 æret Toledo ham og hans kommandant, generalmajor John W. Leonard, med en parade. 

Drabik ble drept i en bilulykke i 1993, på vei til en gjenforening med sin enhet.

## Referanser


## Eksterne lenker
* Alexander Drabik, 82, First G.I. To Cross Remagen Bridge in 1945 (engelsk)
* Erobringen av broen ved Remagen (engelsk)
Inge Bartnes

**Inge Bartnes** (født 1970) er en norsk politiker (Sp) og kommunikasjonsdirektør.

Han vokste opp på slektsgården Øvre Bartnes i Beitstad, i en politisk interessert familie. Han er sønn av ordfører og fylkesordfører Erik Bartnes og hustru Liv Astrid Kyseth, bror av statssekretær Lars Erik Bartnes og sønnesønn av stortingsrepresentant Inge Einarsen Bartnes.

Bartnes var medlem av Senterungdommens sentralstyre 1990–1996 og leder 1994–1996, politisk rådgiver for statsrådene Ragnhild Queseth Haarstad og Odd Roger Enoksen i Kommunal- og regionaldepartementet 1998–2000 samt statssekretær under statsråd Åslaug Haga i samme departement 2005–2007.

Bartnes var direktør i PR-byrået Burson-Marsteller 2000–2004. Siden 2004 har han vært kommunikasjonsdirektør i Nord-Trøndelag Elektrisitetsverk (NTE) i Steinkjer.

Han har hovedfag i statsvitenskap fra Universitetet i Oslo.

## Referanser


## Eksterne lenker
*
Isagogikk

**Isagogikk**, også kalt **innledningslære**, er en fagdisiplin innenfor teologi. Den omfatter de bibelske skrifters tilblivelseshistorie og litterære art.
Middletown (Connecticut)

**Middletown** er en by ved Connecticut River i  Middlesex fylke i det sørlig-sentrale Connecticut i USA, om lag 26&nbsp;km sør for storbyen Hartford. Byen var i årene 1790&ndash;1990 hovedstad i fylket. Connecticut-fylkene har ikke lengre formelle hovedsteder, men Middletown er det største tettstedet i Middlesex. Folketallet er økende.

Byen ble grunnlagt i 1650 under navnet *Mattabeseck*.

Den 7. februar 2010 skjedde det en fatal gasseksplosjon i Kleen kraftverk i byen, hvor minst 5 mennesker døde og mange ble skadet.

## Kjente Middletown-borgere
*Dean Acheson, amerikansk utenriksminister

## Referanser


## Eksterne lenker
*